Kryvyj Rihas

Kryvyj Rihas arba Krivoj Rogas – miestas vidurio Ukrainoje, Dnepropetrovsko srityje, prie Inguleco ir Saksahanės upių santakos. Miestas yra gausiame geležimi regione, tai svarbus transporto, kalnakasybos ir plieno gamybos centras. Čia gaminamos mašinos ir įrengimai, apdirbamas maistas ir miškas.

Istorija 
XVII a. miestą įkūrė Zaporožės kazokai. Maždaug iki 1880 m. Kryvyj Rihas buvo nedidelė gyvenvietė, kol aplinkiniuose rajonuose nebuvo pradėta kasti geležis; tuomet nutiestas ir geležinkelis. Miestas palaipsniui tapo geležies rūdos gavybos centru. Naujų šachtų steigimas skatino miesto augimą, todėl Kryvyj Rihas palei geležies kasyklas išsidėstęs apie 30 km juosta. 1941 m., Antrojo pasaulinio karo metu, miesto kasyklas užėmė vokiečiai. Tuo laiku Kryvyj Rihas buvo smarkiai sugriautas, kol 1944 m. į miestą įžengė Raudonoji armija.

2002 m. prie Kryvyj Riho prijungtas Inhulecio miestas.

Sportas 
 FK Krivbas (futbolo klubas)
 FK Hirnik (futbolo klubas)

Dniepropetrovsko srities miestai